
ΤΕΥΧΟΣ ΠΡΩΤΟ 


Αρ 


. Φύλλου 175 


ΝΟΜΟΣ ΥΠΆΡΙΘΜ . 4566 

Ενσωμάτωση στην ελληνική νομοθεσία της Οδη¬ 
γίας 2015/637/ΕΕ του Συμβουλίου της 20ης Απρι¬ 
λίου 2015 (ΕΕΙ_ 106/24.4.2015) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α 

ΓΕΝΙΚΕΣ ΔΙΑΤΑΞΕΙΣ ΚΑΙ ΠΕΔΙΟ ΕΦΑΡΜΟΓΗΣ 
Άρθρο 1 

Σκοπός και αντικείμενο 

(άρθρο 1 της Οδηγίας 2015/637/ΕΕ) 

1. Σκοπός του παρόντος είναι η ενσωμάτωση στην 
ελληνική έννομη τάξη της Οδηγίας 2015/637/ΕΕ του 
Συμβουλίου της Ευρωπαϊκής Ένωσης της 20ης Απριλίου 
2015 «περί των μέτρων συντονισμού και συνεργασίας 
προς διευκόλυνση της προξενικής προστασίας για μη 
αντιπροσωπευόμενους πολίτες της Ένωσης σε τρίτες 
χώρες και κατάργηση της Απόφασης 95/553/ΕΚ». 

2. Με τις διατάξεις του παρόντος θεσπίζονται τα μέ¬ 
τρα συντονισμού και συνεργασίας που απαιτούνται για 
τη διευκόλυνση της άσκησης του δικαιώματος των πο¬ 
λιτών της Ευρωπαϊκής Ένωσης (ΕΕ), το οποίο ορίζεται 
στο στοιχείο γ' της παρ. 2 του άρθρου 20 της Συνθήκης 
για τη Λειτουργία της Ευρωπαϊκής Ένωσης (ΣΛΕΕ), να 
απολαύουν στο έδαφος τρίτης χώρας, στην οποία δεν 
αντιπροσωπεύεται το κράτος-μέλος του οποίου έχουν 
την ιθαγένεια, της προστασίας των διπλωματικών ή προ¬ 
ξενικών αρχών της Ελλάδας, με τους ίδιους όρους που 
ισχύουν για τους Έλληνες πολίτες, λαμβανομένου υπό¬ 
ψη, επίσης, του ρόλου των Αντιπροσωπειών της Ένωσης 
στην εφαρμογή του δικαιώματος αυτού. 

3. Οι διατάξεις του παρόντος δεν αφορούν τις προξε¬ 
νικές σχέσεις μεταξύ της Ελληνικής Δημοκρατίας και τρί¬ 
των χωρών και δεν θίγουν τα δικαιώματα και τις υποχρε- 
ώσειςτης που απορρέουν από διεθνείς συμφωνίες, όπως 
η Σύμβαση της Βιέννης για τις Προξενικές Σχέσεις της 
24ης Απριλίου 1963, που έχει κυρωθεί με το ν. 90/1975 
(Α' 150) ή από διμερείς προξενικές συμβάσεις. 


Άρθρο 2 
Γενική αρχή 

(άρθρα 2,4 και 6 της Οδηγίας 2015/637/ΕΕ) 

1. Οι Ελληνικές πρεσβείες ή τα προξενεία που βρίσκο¬ 
νται στο έδαφος τρίτου κράτους παρέχουν προξενική 
προστασία σε μη αντιπροσωπευόμενους πολίτες κρά- 
τους-μέλους της Ευρωπαϊκής Ένωσης, με τους ίδιους 
όρους όπως και για τους Έλληνες πολίτες. Εξαιρούνται 
του παρόντος οι Άμισθες Προξενικές Αρχές. 

2. «Μη αντιπροσωπευόμενος πολίτης»: κάθε πολίτης 
που έχει την ιθαγένεια κράτους-μέλουςτης Ευρωπαϊκής 
Ένωσης το οποίο δεν έχει πρεσβεία ή προξενείο εγκα¬ 
τεστημένο σε τρίτη χώρα σε μόνιμη βάση ή δεν έχει 
πρεσβεία, προξενείο ή επίτιμο πρόξενο στη χώρα αυτή 
που να είναι πράγματι σε θέση να παράσχουν προξενική 
προστασία σε μια δεδομένη περίπτωση. 

Άρθρο 3 

Προξενική προστασία 

από το κράτος-μέλος ιθαγένειας 

(άρθρο 3 της Οδηγίας 2015/637/ΕΕ) 

Αν Έλληνας πολίτης δεν αντιπροσωπεύεται σε τρίτη 
χώρα, η Ελλάδα μπορεί να ζητήσει από το κράτος-μέλος 
από το οποίο ο μη αντιπροσωπευόμενος Έλληνας πολί¬ 
της έχει ζητήσει ή έχει λάβει προξενική προστασία να πα- 
ραπέμψει την αίτηση ή την υπόθεση του, στις αρμόδιες 
αρχές της ιδίας, προκειμένου να παράσχουν προξενική 
προστασία, σύμφωνα με την απόφαση των Αντιπροσώ¬ 
πων των Κυβερνήσεων των κρατών - μελών της 19ης 
Δεκεμβρίου 1995 που κυρώθηκε με την περίπτωση β' 
του άρθρου πρώτου του ν. 2968/2001 (Α' 280) και την 
ισχύουσα πρακτική. Στην περίπτωση αυτή, το κράτος- 
μέλος προς το οποίο απευθύνεται η αίτηση παραιτείται 
από την υπόθεση μόλις οι αρμόδιες Ελληνικές Αρχές επι¬ 
βεβαιώσουν ότι παρέχουν προξενική προστασία στον 
μη αντιπροσωπευόμενο Έλληνα πολίτη. 

Άρθρο 4 

Μέλη οικογένειας μη αντιπροσωπευόμενων 

πολιτών σε τρίτες χώρες 

(άρθρο 5 της Οδηγίας 2015/637/ΕΕ) 

Προξενική προστασία παρέχεται και σε μέλη της οικο¬ 
γένειας των μη αντιπροσωπευόμενων Ελλήνων πολιτών 
σε τρίτη χώρα, τα οποία δεν είναι τα ίδια πολίτες της Ε.Ε. 

και συνοδεύουν τους μη αντιπροσωπευόμενους Έλληνες 
πολίτες στην τρίτη χώρα. Η προστασία παρέχεται στον 
ίδιο βαθμό και με τους ίδιους όρους που η Ελληνική Δη¬ 
μοκρατία θα την παρείχε στα μέλη της οικογένειας των 
πολιτών του κράτους-μέλους που παρέχει τη συνδρομή 
και τα οποία δεν είναι πολίτες της Ευρωπαϊκής Ένωσης. 

Άρθρο 5 

Πρόσβαση σε προξενική προστασία και άλλες 

ρυθμίσεις (άρθρο 7 της Οδηγίας 2015/637/ΕΕ) 

1. Οι μη αντιπροσωπευόμενοι σε τρίτη χώρα Έλληνες 
πολίτες έχουν το δικαίωμα να ζητήσουν προστασία από 
την πρεσβεία ή το προξενείο οποιοσδήποτε κράτους- 
μέλους διαθέτει τις ανωτέρω αρχές στο έδαφος τρίτης 
χώρας. 

2. Με την επιφύλαξη του άρθρου 2, οι αρμόδιες δι¬ 
πλωματικές ή προξενικές αρχές της Ελλάδας μπορούν 
να αντιπροσωπεύουν τις διπλωματικές ή τις προξενικές 
αρχές άλλου κράτους-μέλους της Ε.Ε. σε μόνιμη βάση και 
να συνάπτουν, όποτε κρίνεται αναγκαίο, πρακτικές ρυθ¬ 
μίσεις με άλλα κράτη-μέλη για τον επιμερισμό των ευθυ¬ 
νών, όσον αφορά την παροχή προξενικής προστασίας 
σε μη αντιπροσωπευόμενους πολίτες. Οι αρμόδιες αρχές 
κοινοποιούν τις ρυθμίσεις στην Ευρωπαϊκή Επιτροπή και 
στην Ευρωπαϊκή Υπηρεσία Εξωτερικής Δράσης (ΕΥΕΔ). 

3. Αν έχει συναφθεί πρακτική ρύθμιση σύμφωνα με την 
παράγραφο 2 και οι ελληνικές διπλωματικές και προξε¬ 
νικές αρχές από τις οποίες ο μη αντιπροσωπευόμενος 
πολίτης ζητεί προξενική προστασία δεν έχουν οριστεί 
ως αρμόδιες αρχές σύμφωνα με την ισχύουσα ειδική 
ρύθμιση της παραγράφου 2, οι εν λόγω αρχές διασφα¬ 
λίζουν ότι η αίτηση του μη αντιπροσωπευόμενου πολίτη 
παραπέμπεται στην αρμόδια διπλωματική ή προξενική 
αρχή άλλου κράτους-μέλους, εκτός αν με τον τρόπο αυτό 
θα διακυβευόταν η προξενική προστασία, ιδίως όταν 
ο επείγων χαρακτήρας ενός ζητήματος απαιτεί άμεση 
δράση από τις διπλωματικές ή προξενικές αρχές στις 
οποίες έχει υποβληθεί η αίτηση. 

Άρθρο 6 

Ταυτοποίηση 

(άρθρο 8 της Οδηγίας 2015/637/ΕΕ) 

1. Οι αιτούντες προξενική προστασία αποδεικνύουν 
ότι είναι πολίτες της Ένωσης με τη προσκόμιση των δι¬ 
αβατηρίων τους ή των δελτίων ταυτότητάς τους. 

2. Αν ο πολίτης της Ένωσης δεν μπορεί να προσκομί¬ 
σει έγκυρο διαβατήριο ή δελτίο ταυτότητας, η ιθαγένεια 
μπορεί να αποδειχτεί με κάθε άλλο τρόπο, μεταξύ άλ¬ 
λων, με επαλήθευση από τις διπλωματικές ή προξενικές 
αρχές του κράτους του οποίου ο αϊτών ισχυρίζεται ότι 
είναι πολίτης. 

3. Όσον αφορά τα μέλη της οικογένειας που αναφέ- 
ρονται στις διατάξεις του άρθρου 4, η ταυτότητα και η 
ύπαρξη οικογενειακών δεσμών μπορεί να αποδειχτούν 
με κάθε μέσο, όπως με την επαλήθευση από το κράτος - 
μέλος που παρέχει τη συνδρομή με τις διπλωματικές και 
προξενικές αρχές του κράτους-μέλους της ιθαγένειας 
των πολιτών που αναφέρονται στην παράγραφο 1. 


Άρθρο 7 
Είδη συνδρομής 

(άρθρο 9 της Οδηγίας 2015/637/ΕΕ) 

Η προξενική προστασία που αναφέρεται στο άρθρο 2 
μπορεί να περιλαμβάνει συνδρομή, μεταξύ άλλων στις 
εξής περιπτώσεις: 

α) σύλληψης ή κράτησης, 

β) διάπραξης εγκλήματος ή αδικήματος με θύμα πο¬ 
λίτη της Ευρωπαϊκής Ένωσης, 

γ) σοβαρού ατυχήματος ή σοβαρής ασθένειας, 

δ) θανάτου, 

ε) βοήθειας και επαναπατρισμού, σε περίπτωση έκτα¬ 
κτης ανάγκης, 

στ) ανάγκης έκδοσης προσωρινών ταξιδιωτικών εγ¬ 
γράφων, όπως προβλέπεται στην απόφαση 96/409 των 
Αντιπροσώπων των Κυβερνήσεων των κρατών-μελών 
της 25ης Ιουνίου 1996, που κυρώθηκε με την περίπτωση 
γ' του άρθρου πρώτου του ν. 2968/2001. 

ΚΕΦΑΛΑΙΟ Β ΜΕΤΡΑ ΣΥΝΤΟΝΙΣΜΟΥ ΚΑΙ 

ΣΥΝΕΡΓΑΣΙΑΣ 

Άρθρο 8 

Γενικοί κανόνες 

(άρθρο 10 της Οδηγίας 2015/637/ΕΕ) 

1. Οι ελληνικές διπλωματικές και προξενικές αρχές 
συνεργάζονται στενά και συντονίζονται με τις άλλες δι¬ 
πλωματικές και προξενικές αρχές των κρατών-μελών, 
καθώς και με την Ευρωπαϊκή Ένωση για να διασφαλιστεί, 
σύμφωνα με το άρθρο 2, η προστασία των μη αντιπρο¬ 
σωπευόμενων πολιτών. 

2. Οταν οι ελληνικές διπλωματικές και προξενικές αρ¬ 
χές που εδρεύουν σε τρίτη χώρα παραλαμβάνουν αίτηση 
για παροχή προξενικής προστασίας από πρόσωπο που 
ισχυρίζεται ότι είναι μη αντιπροσωπευόμενος πολίτης 
στη χώρα αυτή ή όταν πληροφορούνται για μεμονωμέ¬ 
νη κατάσταση έκτακτης ανάγκης, σύμφωνα με το άρ¬ 
θρο 7, η οποία αφορά μη αντιπροσωπευόμενο πολίτη, 
συμβουλεύονται αμέσως το Υπουργείο Εξωτερικών του 
κράτους-μέλους του οποίου το πρόσωπο ισχυρίζεται ότι 
είναι πολίτης ή κατά περίπτωση την αρμόδια πρεσβεία 
ή το προξενείο του εν λόγω κράτους-μέλους και τους 
παρέχουν τις πληροφορίες που διαθέτουν σχετικά με 
τα στοιχεία της ταυτότητας του ενδιαφερομένου προ¬ 
σώπου ή τα πιθανά έξοδα της προξενικής προστασίας 
που έχει παρασχεθεί σ' αυτό, καθώς και τις αντίστοιχες 
πληροφορίες για τα μέλη της οικογένειας του, στα οποία 
μπορεί να χρειαστεί να παρασχεθεί προξενική προστα¬ 
σία. Εκτός από εξαιρετικά επείγουσες περιπτώσεις, η 
προαναφερόμενη διαβούλευση πραγματοποιείται πριν 
από την παροχή προξενικής συνδρομής και οι ελληνικές 
διπλωματικές και προξενικές αρχές διευκολύνουν την 
ανταλλαγή πληροφοριών μεταξύ του ενδιαφερομένου 
πολίτη και των αρχών του κράτους-μέλους του οποίου 
την ιθαγένεια έχει ο πολίτης αυτός. 

3. Αν ο μη αντιπροσωπευόμενος πολίτης είναι Έλλη¬ 
νας, η Ελλάδα οφείλει να παρέχει στο Υπουργείο Εξω¬ 
τερικών ή στην αρμόδια πρεσβεία ή στο προξενείο του 
κράτους-μέλους που παρέχει συνδρομή όλες τις σχετικές 
πληροφορίες για τη συγκεκριμένη υπόθεση και να έρ- 

χεται σε επαφή με τα μέλη της οικογένειας του πολίτη ή 
με άλλα πρόσωπα και αρχές. 

4. Οι αρμόδιες Ελληνικές Αρχές κοινοποιούν στην ΕΥΕΔ 
μέσω ασφαλούς δικτυακού της τόπου τα σχετικά σημεία 
επαφής, δηλαδή την Ε3 Διεύθυνση Διοικητικών και Δικα¬ 
στικών Υποθέσεων και τη Μονάδα Διαχείρισης Κρίσεων 
(ΜΔΚ) του Υπουργείου Εξωτερικών. 

Άρθρο 9 

Τοπική συνεργασία 

(άρθρο 12 της Οδηγίας 2015/637/ΕΕ) 

Οι ελληνικές διπλωματικές και προξενικές αρχές, για 
την καλύτερη παροχή προξενικής προστασίας στους μη 
αντιπροσωπευόμενους σε τρίτη χώρα πολίτες, συμμε¬ 
τέχουν σε συνεδριάσεις σε τοπικό επίπεδο, στις οποίες 
ανταλλάσσονται τακτικά πληροφορίες για θέματα που 
αφορούν τους μη αντιπροσωπευόμενους πολίτες. Στις 
συνεδριάσεις αυτές, η Ελλάδα, όπου είναι αυτό αναγκαίο, 
συνάπτει πρακτικές ρυθμίσεις, σύμφωνα με το άρθρο 
5, ώστε να διασφαλιστεί ότι οι μη αντιπροσωπευόμενοι 
πολίτες προστατεύονται αποτελεσματικά στη συγκεκρι¬ 
μένη τρίτη χώρα. Αν δεν υπάρξει αντίθετη συμφωνία, 
Πρόεδρος των συνεδριάσεων τοπικής συνεργασίας ορί¬ 
ζεται ο αντιπρόσωπος ενός κράτους-μέλουςτης Ε.Ε., σε 
στενή συνεργασία με την Αντιπροσωπεία της Ένωσης. 

Άρθρο 10 

Ετοιμότητα και συνεργασία για καταστάσεις 

κρίσης 

(άρθρο 13 της Οδηγίας 2015/637/ΕΕ) 

1. Οι Ελληνικές διπλωματικές ή προξενικές αρχές που 
βρίσκονται σε τρίτη χώρα, συμμετέχουν σε τοπικό επί¬ 
πεδο στο συντονισμό σχεδίων έκτακτης ανάγκης μαζί 
με τις διπλωματικές και προξενικές αρχές των άλλων 
κρατών-μελών και την τοπική Αντιπροσωπεία της Ένω¬ 
σης, ώστε να διασφαλίζεται πλήρης συνδρομή στους μη 
αντιπροσωπευόμενους πολίτες, σε περίπτωση κρίσης. 
Οι ελληνικές διπλωματικές ή προξενικές αρχές ενημε¬ 
ρώνονται κατάλληλα σχετικά με ρυθμίσεις ετοιμότητας 
για περιπτώσεις κρίσης και συμμετέχουν σε αυτές κατά 
περίπτωση. 

2. Σε περίπτωση κρίσης, οι ελληνικές διπλωματικές και 
προξενικές αρμόδιες αρχές συνεργάζονται στενά με τις 
αντίστοιχες αρχές των υπόλοιπων κρατών-μελών, για 
να διασφαλίσουν αποτελεσματική συνδρομή στους μη 
αντιπροσωπευόμενους πολίτες, αλληλοενη μερώνονται 
έγκαιρα για τις διαθέσιμες δυνατότητες απομάκρυνσης 
και ζητούν υποστήριξη από ομάδες παρέμβασης στο 
επίπεδο της Ένωσης και από προξενικούς εμπειρογνώ¬ 
μονες, ιδίως από τα κράτη-μέλη που δεν αντιπροσω¬ 
πεύονται. 

3. Οι διπλωματικές και προξενικές αρχές της Ελλάδας, 
ως κράτους που ηγείται της συνδρομής ή συντονίζει 
τη συνδρομή με άλλα κράτη-μέλη, αναλαμβάνουν το 
συντονισμό οποιοσδήποτε βοήθειας παρέχεται στους 
μη αντιπροσωπευόμενους πολίτες, με τη στήριξη των 
άλλων ενδιαφερομένων κρατών-μελών, της Αντιπροσω¬ 
πείας της Ε.Ε. και των κεντρικών γραφείων της ΕΥΕΔ και 
ζητούν, εφόσον παραστεί ανάγκη, στήριξη από μηχανι¬ 


σμούς, όπως είναι οι δομές διαχείρισης κρίσηςτης ΕΥΕΔ 
και ο μηχανισμός πολιτικής προστασίας της Ένωσης. 

ΚΕΦΑΛΑΙΟ Γ' 

ΟΙΚΟΝΟΜΙΚΕΣ ΔΙΑΔΙΚΑΣΙΕΣ 

Άρθρο 11 

Γενικοί κανόνες 

(άρθρο 14 της Οδηγίας 2015/637/ΕΕ) 

1. Οιμη αντιπροσωπευόμενοι σε τρίτο κράτος Έλληνες 
πολίτες αναλαμβάνουν την υποχρέωση να επιστρέφουν 
στις αρμόδιες ελληνικές αρχές, σύμφωνα με τις διατάξεις 
των άρθρων 81,82 και 83 του ν. 4270/2014 (Α 1 143) και 
της, αναλόγως εφαρμοζόμενης, παρ. γ' του άρθρου 162 
του ν. 3566/2007 (Α' 117), μέσα σε τρεις (3) μήνες από την 
καταβολή τους, τα έξοδα της προξενικής προστασίας, με 
τους ίδιους όρους που ισχύουν και για τους πολίτες του 
κράτους-μέλους που παρέσχε τη συνδρομή, χρησιμο¬ 
ποιώντας το έντυπο που παρατίθεται στο Παράρτημα 
I. Οι μη αντιπροσωπευόμενοι Έλληνες πολίτες αναλαμ¬ 
βάνουν την υποχρέωση να επιστρέφουν μόνο τα έξοδα 
που επιβαρύνουν τους πολίτες του κράτους-μέλους που 
παρέσχε τη συνδρομή με τις ίδιες συνθήκες. 

2. Οι ελληνικές διπλωματικές και προξενικές αρχές, αν 
παρέχουν προξενική συνδρομή, μπορούν να ζητήσουν 
την επιστροφή των εξόδων που αναφέρονται στην πα¬ 
ράγραφο 1 από το κράτος - μέλος της ιθαγένειας του μη 
αντιπροσωπευόμενου πολίτη, χρησιμοποιώντας το έντυ¬ 
πο που παρατίθεται στο Παράρτημα II. Η Ελλάδα, όταν 
πρόκειται για μη αντιπροσωπευόμενο Έλληνα πολίτη, 
επιστρέφει τα εν λόγω έξοδα μέσα σε προθεσμία που δεν 
υπερβαίνει τους δώδεκα (12) μήνες από την καταβολή 
τους και μπορεί να ζητήσει από τον ενδιαφερόμενο μη 
αντιπροσωπευόμενο Έλληνα πολίτη να επιστρέφει τα 
εν λόγω έξοδα. 

3. Αν η προξενική προστασία που παρέχεται σε μη 
αντιπροσωπευόμενο πολίτη από τις ελληνικές διπλω¬ 
ματικές ή προξενικές αρχές, σε περίπτωση σύλληψης 
ή κράτησής του συνεπάγεται ασυνήθιστα υψηλά, αλλά 
απαραίτητα και δικαιολογημένα, έξοδα ταξιδιού, διαμο¬ 
νής ή μετάφρασης, για τις διπλωματικές ή προξενικές αρ¬ 
χές, οι αρμόδιες αρχές μπορούν να ζητήσουν επιστροφή 
των εξόδων αυτών από το κράτος-μέλοςτης ιθαγένειας 
του μη αντιπροσωπευόμενου πολίτη, μέσα σε εύλογη 
προθεσμία από την καταβολή τους που δεν υπερβαίνει 
τους δώδεκα (12) μήνες. 

Άρθρο 12 

Απλουστευμένη διαδικασία σε καταστάσεις 

κρίσης 

(άρθρο 15 της Οδηγίας 2015/637/ΕΕ) 

1. Σε καταστάσεις κρίσης, οι Ελληνικές διπλωματικές 
και προξενικές αρχές που παρέχουν προξενική συνδρο¬ 
μή υποβάλλουν στο Υπουργείο των Εξωτερικών του 
κράτους-μέλους της ιθαγένειας του μη αντιπροσωπευ¬ 
όμενου πολίτη αιτήσεις για επιστροφή εξόδων και οποια¬ 
δήποτε στήριξη στον πολίτη αυτόν. Οι εν λόγω αρχές 
μπορεί να ζητήσουν επιστροφή εξόδων, ακόμα και αν 
ο μη αντιπροσωπευόμενος πολίτης δεν έχει υπογράψει 
ανάληψη υποχρέωσης επιστροφής εξόδων, σύμφωνα 
με την παράγραφο 1 του άρθρου 11. 

2. Όταν ο μη αντιπροσωπευόμενος πολίτης έχει Ελλη¬ 
νική ιθαγένεια, οι αρμόδιες Ελληνικές αρχές μπορεί να 
επιδιώξουν την επιστροφή εξόδων από συγκεκριμένο, 
μη αντιπροσωπευόμενο πολίτη, σύμφωνα με τις διατά¬ 
ξεις του ν.δ. 356/1974 (Α' 90). 

3. Οι Ελληνικές διπλωματικές και προξενικές αρχές που 
παρέχουν συνδρομή μπορεί να ζητήσουν από το κράτος- 
μέλος ιθαγένειας του μη αντιπροσωπευόμενου πολίτη 
να επιστρέφει τα έξοδα κατ' αναλογία, διαιρώντας τη 
συνολική αξία των πραγματικών δαπανών με τον αριθμό 
των πολιτών που έχουν τύχει προξενικής συνδρομής. 

4. Όταν οι Ελληνικές διπλωματικές και προξενικές αρ¬ 
χές έχουν στηριχτεί οικονομικά μέσω συνδρομής, από 
το μηχανισμό πολιτικής προστασίας της ΕΕ, οποιαδήπο¬ 
τε συνεισφορά του κράτους-μέλους της ιθαγένειας του 
μη αντιπροσωπευόμενου πολίτη καθορίζεται μετά την 
αφαίρεση της συνεισφοράς της Ε.Ε.. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 
Άρθρο 13 

Υποβολή έκθεσης, αξιολόγηση και 
επανεξέταση 

(άρθρο 19 της Οδηγίας 2015/637/ΕΕ) 

Η αρμόδια αρχή αναλαμβάνει να παράσχει στην Επι¬ 
τροπή, όλες τις σχετικές πληροφορίες σχετικά με την 
υλοποίηση και την εφαρμογή του παρόντος. 

Άρθρο 14 
Παραρτήματα 

Προσαρτώνται και αποτελούν αναπόσπαστο μέρος 
του παρόντος τα Παραρτήματα I και II. 

Άρθρο 15 

Καταργοϋμενες διατάξεις 

(άρθρο 18 της Οδηγίας 2015/637/ΕΕ) 

Από 1.5.2018 καταργείται η περίπτωση α’ του άρθρου 
πρώτου του ν. 2968/2001, με την οποία κυρώθηκε η 
95/553/ΕΚ απόφαση των Αντιπροσώπων των Κυβερνή¬ 
σεων των κρατών-μελών της 19ης Δεκεμβρίου 1995. 

Άρθρο 16 

Θαλάσσια μεταφορά αποβλήτων 

Η περίπτωση ζ’ της παρ. 6 του άρθρου 84 του 
ν. 4316/2014 (Α'270), που προστέθηκε με την παρ. 1 του 
άρθρου 34 του ν. 4532/2018 (Α ' 63) αντικαθίσταται ως 
εξής: 

«ζ) Με την επιφύλαξη των διατάξεων του Διεθνούς και 
Ναυτιλιακού Κώδικα Επικινδύνων Ειδών Διεθνούς Ναυτι¬ 
λιακού Οργανισμού (ΙΜϋΟ-ΙΜΟ (ΖΟϋΕ), κατά παρέκκλιση 
από κάθε άλλη διάταξη, επιτρέπεται η θαλάσσια μεταφο¬ 
ρά Αστικών Στερεών Αποβλήτων (κωδικός ΕΚΑ 20 03 01) 
με επιβατηγό - οχηματαγωγά (Ε/Γ- Ο/Γ) πλοία σε τακτικά 
δρομολόγια, με τις ακόλουθες σωρευτικά προϋποθέσεις: 

αα) η θαλάσσια μεταφορά να προβλέπεται στο οικείο 
Περιφερειακό Σχέδιο Διαχείρισης Αποβλήτων (ΠΕΣΔΑ) 
ή να γίνεται προς το σκοπό της άμεσης παύσης της λει¬ 
τουργίας των χώρων ανεξέλεγκτης διάθεσης αποβλήτων 
σύμφωνα με το άρθρο 158 του ν. 4389/2016 (Α' 94) κατά 


παρέκκλιση των υφιστάμενων και εγκεκριμένων ΠΕΣΔΑ, 
ή εφόσον προβλέπεται στο Σχέδιο Δράσης του άρθρου 
84 του ν. 4316/2014 (Α' 270), 
ββ) τα πλοία να εκτελούν πλόες εσωτερικού μεταξύ 
των εξυπηρετούμενων περιοχών αποστολής και πα¬ 
ραλαβής των αποβλήτων και υπό την προϋπόθεση ότι 
τα απόβλητα αυτά μεταφέρονται σε ανοικτό ή κλειστό 
χώρο οχημάτων εντός μονάδων κλειστού τύπου, όπως 
ορίζονται στην παρ. 13 του άρθρου 1 του π.δ. 405/1996 
(Α'272), οι οποίες δεν ξεπερνούν σε αριθμό τις δυο (2) 
ανά διαδρομή πλου. Για τις μονάδες αυτές, στις οποίες 
συμπεριλαμβάνονται και τα απορριμματοφόρο οχήμα¬ 
τα κλειστού τύπου, πρέπει να πληρούνται σωρευτικά οι 
παρακάτω προϋποθέσεις: 

ααα) το σύνολο της μεταφορικής τους ικανότητας να 
μην ξεπερνά τα πενήντα (50) κυβικά μέτρα, 
βββ) να είναι στεγανές και το υλικό κατασκευής τους 
να είναι κατάλληλο για μεταφορά αποβλήτων, 
γγγ) εφόσον φέρουν εξαεριστικά, στα άκρα των σωλη¬ 
νώσεων αυτών να διατίθενται φλογοπαγίδες και φίλτρα 
οσμών του εκλυόμενου βιοαερίου, 
δδδ) εφόσον φέρουν ανοίγματα για επιθεώρηση και 
δειγματοληψία, αυτά να στεγανοποιούνται πλήρως για 
την αποφυγή έκλυσης αερίων ή έκχυσης στραγγισμάτων, 
εεε) να αναγράφεται επί αυτών σε εύκολα ορατό ση¬ 
μείο καθαρά η λέξη «ΑΣΤΙΚΑ ΣΤΕΡΕΑ ΑΠΟΒΛΗΤΑ» στις 
κάθετες και οριζόντιες επιφάνειές τους, 
στστστ) η φόρτωσή τους να γίνεται μετά την επιβίβαση 
των επιβατών και η εκφόρτωσή τους να προηγείται της 
αποβίβασης των επιβατών και 
ζζζ) να λαμβάνονται όλα τα απαραίτητα μέτρα για 
την ασφαλή στοιβασία τους σε θέσεις όπου, αφενός 
ελαχιστοποιείται η όχληση των επιβατών και αφετέρου 
διατίθενται άμεσα επαρκή και κατάλληλα μέσα πυρό¬ 
σβεσης.». 

Άρθρο 17 

α. Στο τέλος του εδαφίου β' του άρθρου 155 του 
ν. 4483/2017 (Α' 107), προστίθεται φράση ως εξής: 
«, καθώς και το άρθρο 63 του ν. 4415/2016 (Α' 159)». 
β. Η παράγραφος α' ισχύει από 30.6.2018. 

Άρθρο 18 

Δαπάνες που έχουν προκόψει από εργασία η οποία 
παρασχέθηκε, από 1.5.2018 έως τη δημοσίευση του πα¬ 
ρόντος, προς κάλυψη αναγκών καθαριότητας στα κτίρια 
όπου στεγάζονται υπηρεσίες του Οργανισμού Απασχό¬ 
λησης Εργατικού Δυναμικού (ΟΑΕΔ) θεωρούνται νόμιμες 
και εκκαθαρίζονται σε βάρος των πιστώσεων του προϋ¬ 
πολογισμού του ΟΑΕΔ του τρέχοντος οικονομικού έτους. 

Άρθρο 19 

Τροποποίηση του άρθρου 206 του ν. 512/2018 

Στο άρθρο 206 του ν. 4512/2018 (Α 1 5) η φράση «εν¬ 
νέα (9) μήνες από τη δημοσίευσή του» αντικαθίσταται 
από τη φράση «τη 16η Σεπτεμβρίου 2019» και η φράση 
«του ανωτέρου χρονικού διαστήματος των εννέα (9) 
μηνών» αντικαθίσταται από τη φράση «της ανωτέρω 
ημερομηνίας». 

Άρθρο 20 

1. Στο άρθρο 82 του β.δ. 24/1958 (Α' 171) προστίθεται 
παράγραφος 7 ως εξής: 

«7.α. Ακίνητα τα οποία βρίσκονται σε περιοχές που 
έχουν κηρυχθεί σε κατάσταση έκτακτης ανάγκης πολι¬ 
τικής προστασίας λόγω σεισμού, πυρκαγιάς ή πλημμύ¬ 
ρας και έχουν αποδεδειγμένα ολοσχερώς καταστραφεί 
ή υποστεί λειτουργικές ζημιές που τα καθιστούν μη 
κατοικήσιμα, απαλλάσσονται από τα δημοτικά τέλη κα¬ 
θαριότητας και φωτισμού του άρθρου 1 του ν. 25/1975, 
το φόρο ηλεκτροδοτούμενων χώρων του άρθρου 10 
του ν. 1080/1980 και το τέλος ακίνητης περιουσίας του 
άρθρου 24 του ν. 2130/1993 για όσο χρονικό διάστημα 
αυτά είναι μη κατοικήσιμα και ως εκ τούτου δεν χρησιμο¬ 
ποιούνται. Για το ίδιο χρονικό διάστημα, το έλλειμμα που 
εμφανίζεται στο ισοζύγιο της ανταποδοτικής υπηρεσίας, 
εξαιτίας της ανωτέρω απαλλαγής, δύναται να καλύπτεται 


από κάθε είδους, γενικά και μη προοριζόμενα για την 
κάλυψη συγκεκριμένης δαπάνης, έσοδα του προϋπο¬ 
λογισμού του οικείου δήμου. 

β. Οι υπηρεσίες δόμησης των οικείων δήμων αναζη¬ 
τούν αυτεπαγγέλτως τις εκθέσεις αυτοψίας του Υπουρ¬ 
γείου Υποδομών και Μεταφορών για τα μη κατοικήσιμα 
ακίνητα, ενημερώνουντις δημοτικές υπηρεσίες που είναι 
αρμόδιες για την επιβολή και είσπραξη των παραπάνω 
εσόδων και παρακολουθούν τυχόν μεταβολές σε ότι 
αφορά την κατάστασή τους.». 

2. Η ρύθμιση της προηγούμενης παραγράφου ισχύει 
από 23.7.2018. 

Άρθρο 21 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
άλλως ορίζεται στις επιμέρους διατάξεις του. 

ΠΑΡΑΡΤΗΜΑ I 

Α. Κοινό έντυπο για ανάληψη υποχρέωσης επιστροφής εξόδων της προξενικής 
προστασίας σε περίπτωση χρηματικής βοήθειας 


ΑΝΑΛΗΨΗ ΥΠΟΧΡΕΩΣΗΣ ΕΠΙΣΤΡΟΦΗΣ ΕΞΟΔΩΝ ΤΗΣ ΠΡΟΞΕΝΙΚΗΣ ΠΡΟΣΤΑΣΙΑΣ 
(ΧΡΗΜΑΤΙΚΗ ΒΟΗΘΕΙΑ) -(άρθρο 14 παράγραφος 1 της οδηγίας (ΕΕ) 2015/637) 
Ο/Η (κ./κα) (ονοματεπώνυμο με κεφαλαία) 


κάτοχος του υπ' αριθ.διαβατηρίου που εκδόθηκε στ 

με το παρόν αναγνωρίζω ότι έλαβα από την Πρεσβεία/το Προξενείο τ . 

.στις. 

.το ποσό. 


ως προκαταβολή για τον σκοπό . 

.(περιλαμβανομένου τυχόν 

επιβεβλημένου τέλους)και/ή αναλαμβάνω την υποχρέωση και υπόσχομαι να 
επιστρέφω κατόπιν αίτησης στο Υπουργείο Εξωτερικών/στην κυβέρνηση τ... [κράτος 

μέλος ιθαγένειας] . 

σύμφωνα με το εθνικό δίκαιο του εν λόγω κράτους μέλους το ισοδύναμο του εν 
λόγω ποσού ή το ισοδύναμο όλων των εξόδων που καταβλήθηκαν για λογαριασμό 
μου ή προκαταβλήθηκαν σε μένα, περιλαμβανομένων των εξόδων για το μέλος ή τα 

μέλη της οικογένειάς μου, σε (νόμισμα). 

με τη συναλλαγματική ισοτιμία που ίσχυε κατά την ημερομηνίας της παροχής 
προκαταβολής ή της καταβολής των εξόδων. 

Η διεύθυνσή μου (*) (με κεφαλαία) (χώρα) . 

είναι:. 


ΗΜΕΡΟΜΗΝΙΑ 


ΥΠΟΓΡΑΦΗ 


(*) Εάν δεν έχετε μόνιμη διεύθυνση, παρακαλείστε να υποδείξετε μια διεύθυνση 
επικοινωνίας. 

Β. Κοινό έντυπο για ανάληψη υποχρέωσης επιστροφής εξόδων της προξενικής 
προστασίας σε περίπτωση επαναπατρισμού 

ΑΝΑΛΗΨΗ ΥΠΟΧΡΕΩΣΗΣ ΕΠΙΣΤΡΟΦΗΣ ΕΞΟΔΩΝ ΤΗΣ ΠΡΟΞΕΝΙΚΗΣ ΠΡΟΣΤΑΣΙΑΣ 
(ΕΠΑΝΑΠΑΤΡΙΣΜΟΣ) -(άρθρο 14 παράγραφος 1 της οδηγίας (ΕΕ) 2015/637) 

Ο/Η (κ./κα) (ονοματεπώνυμο με κεφαλαία) 


που γεννήθηκε στ... (πόλη) .της (χώρας) . 

στις (ημερομηνία) . 

κάτοχος του υπ' αριθ.διαβατηρίου που εκδόθηκε στ. 

στις .... και της υπ' αριθ.ταυτότητας και της υπ' αριθ. κοινωνικής ασφάλισης και 

αρμόδια αρχή (ανάλογα με την περίπτωση/εφόσον είναι σχετικό) 


αναλαμβάνω με το παρόν την υποχρέωση να επιστρέφω κατόπιν αίτησης της 

κυβέρνησης τ. σύμφωνα με το εθνικό δίκαιο του εν λόγω 

κράτους μέλους το ισοδύναμο όλων των εξόδων που καταβλήθηκαν για λογαριασμό 

μου ή προκαταβλήθηκαν σε μένα από τον προξενικό υπάλληλο τ . 

.κυβέρνησης σ .προς τον σκοπό ή σε 

συνάρτηση με τον επαναπατρισμό σ . 

.εμού του ιδίου και των μελών της οικογένειας μου που με 

συνοδεύουν, και να καταβάλω όλα τα δέοντα προξενικά τέλη όσον αφορά τον 
επαναπατρισμό. 

Αυτά είναι: 

ΐ) (*) Εισιτήρια 
Διαβίωση 
Διάφορα έξοδα 

ΜΕΙΟΝ τηνδική μου συνεισφορά 
ΠΡΟΞΕΝΙΚΑΤΕΛΗ: 

Τέλος επαναπατρισμού 
Τέλος υπηρεσίας 

Τέλη διαβατηρίου/έκτακτης ανάγκης 
(... ώρες με ... ανά ώρα ...) 


μ) (*) Όλα τα ποσά που καταβάλλονται για λογαριασμό μου για τον επαναπατρισμό 
ή σε σχέση με αυτόν, εμού του ιδίου και των μελών ιης οικογένειάς μου που με 
συνοδεύουν, τα οποία δεν μπορούν να καθοριστούν κατά τον χρόνο υπογραφής 
της παρούσας ανάληψης υποχρέωσης από εμένα. 

Η διεύθυνσή μου (**) (με κεφαλαία) (χώρα) 
είναι. 


ΗΜΕΡΟΜΗΝΙΑ.ΥΠΟΓΡΑΦΗ. 

(*) Διαγράφεται η περιττή ένδειξη: Ο προξενικός υπάλληλος καί ο αϊτών θα πρέπει 
να μονογράφουν στο περιθώριο κάϋε διαγραφής. 

(**)Εάν δεν έχετε μόνιμη διεύθυνση, παρακαλείστε να υποδείξετε μία διεύθυνση 
επικοινωνίας. 


ΠΑΡΑΡΤΗΜΑ II 

Έντυπο αίτησης επιστροφής εξόδων 

ΑΙΤΗΣΗ ΕΠΙΣΤΡΟΦΗΣ ΕΞΟΔΩΝ 
(άρθρο 14 παράγραφοι 2 και 3 της οδηγίας (ΕΕ) 2015/637) 

1. Πρεσβεία ή προξενείο αιτούντος κράτους μέλους 

2. Αρμόδια πρεσβεία ή προξενείο ή Υπουργείο Εξωτερικών του κράτους μέλους 
υπηκοότητας του πολίτη στον οποίο παρασχέθηκε συνδρομή 

3. Προσδιορισμός του γεγονότος 
(ημερομηνία, τόπος) 


4. Δεδομένα του πολίτη ή των πολιτών στους οποίους παρασχέθηκε συνδρομή 
(να επισυναφθούν χωριστά) 


Ονοματεπώνυμο 

Τόπος και 

Ονομασία και αριθμός 

Είδος 

Έξοδα 


ημερομηνία 

του ταξιδιωτικού 

παρασχεθείσας 



γέννησης 

εγγράφου 

συνδρομής 



5. Συνολικά έξοδα 

6. Τραπεζικός λογαριασμός για την επιστροφή εξόδων 


7. Επισυνάπτεται: ανάληψη υποχρέωσης επιστροφής εξόδων (κατά περίπτωση) 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 5 Οκτωβρίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Ναυτιλίας 

και Νησιωτικής Πολιτικής 

ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ 


Εσωτερικών 

ΑΛΕΞΑΝΔΡΟΣ ΧΑΡΙΤΣΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΘΕΑΝΩ ΦΩΤΙΟΥ 

Υφυπουργός 

Εξωτερικών 

ΜΑΡΚΟΣ ΜΠΟΛΑΡΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Αναπληρωτής Υπουργός 
Οικονομίας και Ανάπτυξης 

ΑΣΤΕΡΙΟΣ ΠΙΤΣΙΟΡΛΑΣ 

Υφυπουργός 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΑΘΑΝΑΣΙΟΣ ΗΛΙΟΠΟΥΛΟΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 8 Οκτωβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 75/08.10.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Ππτ(:τι:θ Γ -< :' : ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























